I 2010 kom han på 2.-plass ved det britiske mesterskapet innendørs, som også var uttakningskonkurranse for årets innendørs-VM ("Aviva World Indoor Trials &amp; UK Championships"). I mars vant Levine en bronsemedalje med det britiske stafettlaget på 4x400 meter ved innendørs-VM i Doha. De andre på det britiske laget var Conrad Williams, Christopher Clarke og Richard Buck. I juni vant han B-finalen på 400 meter ved "European Trials &amp; UK Championships" i Birmingham. Han kom også på 5.-plass på 200 meter i uttakningskonkurransen til U23-VM; "Aviva England U23 World Trials Championships".